คำสั่งการประปานครหลวง ที่ 109/2544 เรื่อง หลักเกณฑ์และอัตราค่าใช้จ่ายในการติดตั้งประปาใหม่

คำสั่งการประปานครหลวง
คำสั่งการประปานครหลวง
ที่ ๑๐๙/๒๕๔๔
เรื่อง
หลักเกณฑ์และอัตราค่าใช้จ่ายในการติดตั้งประปาใหม่[๑]
 

เพื่อให้การปฏิบัติงานบริการแก่ผู้ขอรับใช้น้ำตามระเบียบการประปานครหลวง
ฉบับที่ ๑๙๙ ว่าด้วยการติดตั้งประปาใหม่ พ.ศ. ๒๕๓๕ เป็นไปด้วยความสะดวกเรียบร้อย
รวดเร็ว และมีประสิทธิภาพยิ่งขึ้น จึงให้ยกเลิกคำสั่งการประปานครหลวง ที่ ๒๕๓/๒๕๒๕
สั่ง ณ วันที่ ๓๐ เมษายน ๒๕๒๕ คำสั่งการประปานครหลวง ที่ ๑๕๓/๒๕๓๒ สั่ง ณ วันที่
๒๑ เมษายน ๒๕๓๒ และคำสั่งอื่น ๆ ที่ขัดหรือแย้งกับคำสั่งนี้
โดยกำหนดหลักเกณฑ์และอัตราค่าใช้จ่ายในการติดตั้งประปาใหม่ดังนี้

ข้อ ๑
กรณีที่ไม่ต้องวางท่อจ่ายน้ำ
ให้คิดค่าใช้จ่ายในการวางท่อแยกและติดตั้งมาตรวัดน้ำตามอัตราค่าใช้จ่ายเหมาจ่ายในการติดตั้งประปาใหม่
ตามเอกสารหมายเลข ๑ แนบท้ายคำสั่งนี้

ข้อ ๒
กรณีที่ต้องวางท่อจ่ายน้ำ ให้คิดค่าใช้จ่ายดังนี้
๒.๑
การประปานครหลวงจะช่วยลงทุนค่าใช้จ่ายในการก่อสร้างวางท่อจ่ายน้ำสูงสุดตามจำนวนและขนาดมาตรวัดน้ำที่ขอติดตั้งประปาใหม่
ตามเอกสารหมายเลข ๒ แนบท้ายคำสั่งนี้
หากค่าใช้จ่ายในการก่อสร้างวางท่อจ่ายน้ำสูงกว่าเงินที่การประปานครหลวงช่วยลงทุนแล้ว
ให้คิดค่าใช้จ่ายส่วนที่เกินรวมเข้ากับค่าติดตั้งประปาใหม่ด้วย
สำหรับผู้ที่ขอติดตั้งประปาใหม่ภายหลัง
แต่ไม่เกิน ๒ ปี นับจากวันที่จ่ายน้ำให้ผู้ขอติดตั้งประปาใหม่ตามวรรคแรก
ให้คิดค่าใช้จ่ายในการก่อสร้างวางท่อจ่ายน้ำเฉลี่ยต่อรายส่วนที่เกินรวมกับค่าติดตั้งประปาใหม่ด้วย
๒.๒
กรณีที่ไม่สามารถดำเนินการตามข้อ ๒.๑ หากสำนักงานประปาสาขาพิจารณาเห็นว่า
การประปานครหลวงสมควรจะลงทุนวางท่อจ่ายน้ำในบริเวณนั้น
ให้สำนักงานประปาสาขาจัดทำรายละเอียดเป็นโครงการ
โดยการประปานครหลวงจะช่วยลงทุนไม่เกินร้อยละ ๕๐
ของค่าใช้จ่ายในการก่อสร้างวางท่อจ่ายน้ำทั้งหมด และนำเสนอรองผู้ว่าการ (บริการ)
พิจารณาอนุมัติ
๒.๓
ค่าวางท่อแยกและติดตั้งมาตรวัดน้ำ ข้อ ๒.๑ และข้อ ๒.๒
ให้คิดค่าใช้จ่ายตามเอกสารหมายเลข ๑ แนบท้ายคำสั่ง

ข้อ ๓
กรณีที่หมู่บ้านหรือชุมชนที่มีระบบประปาและมีระบบท่อจ่ายน้ำของตนเอง
การประปานครหลวงจะช่วยลงทุนค่าใช้จ่ายในการก่อสร้างวางท่อจ่ายน้ำเฉพาะส่วนที่จะต้องปรับปรุงระบบท่อให้สมบูรณ์
ตามหลักเกณฑ์ในข้อ ๒ สำหรับค่าวางท่อแยกและติดตั้งมาตรวัดน้ำ
ให้คิดค่าใช้จ่ายตามเอกสารหมายเลข ๑ แนบท้ายคำสั่งนี้

ข้อ ๔
ให้รองผู้ว่า (บริการ)
เป็นผู้มีอำนาจวินิจฉัยชี้ขาดปัญหาที่เกิดจากการปฏิบัติตามคำสั่งนี้
และมีอำนาจกำหนดวิธีปฏิบัติเพิ่มเติมเพื่อให้เป็นไปตามคำสั่งนี้

บทเฉพาะกาล

ข้อ ๕
หลักเกณฑ์และอัตราค่าใช้จ่ายในการติดตั้งประปาใหม่
ตามคำสั่งนี้ให้ใช้กับผู้ขอใช้น้ำที่ยื่นคำขอติดตั้งประปาใหม่ ตั้งแต่วันที่ ๑
เมษายน ๒๕๔๔ เป็นต้นไป


สั่ง ณ วันที่ ๒๖ มีนาคม
พ.ศ. ๒๕๔๔
ชวนพิศ ธรรมศิริ
ผู้ว่าการการประปานครหลวง
[เอกสารแนบท้าย]

๑.
อัตราค่าใช้จ่ายเหมาจ่ายในการติดตั้งประปาใหม่ สำหรับมาตรวัดน้ำ f ๑/๒ นิ้ว ถึง f ๘ นิ้ว
๒.
อัตราการช่วยลงทุนค่าใช้จ่ายวางท่อจ่ายน้ำสูงสุดที่การประปานครหลวงจะลงทุนให้แก่ผู้ขอให้น้ำในการติดตั้งประปาใหม่สำหรับมาตรวัดน้ำ
f ๑/๒ นิ้ว
ถึง f ๘ นิ้ว

(ดูข้อมูลจากภาพกฎหมาย)















นันติญา/พิมพ์
๑๑ มกราคม ๒๕๕๑

หทัยภัทร/ตรวจ
๒๘ มกราคม ๒๕๕๑

สุเมธ/ปรับปรุง
๑๗ กรกฎาคม ๒๕๕๘




[๑] ราชกิจจานุเบกษา
เล่ม ๑๑๘/ตอนพิเศษ ๕๖ ง/หน้า ๓๘/๑๕ มิถุนายน ๒๕๔๔